CELEX: 62017TN0537
Language: fi
Date: 2017-08-11 00:00:00
Title: Asia T-537/17: Kanne 11.8.2017 – De Loecker v. EUH

16.10.2017   
            
            
               FI
            
            
               Euroopan unionin virallinen lehti
            
            
               C 347/40
            
         Kanne 11.8.2017 – De Loecker v. EUH
   (Asia T-537/17)
   (2017/C 347/53)
   Oikeudenkäyntikieli: ranska
   
      Asianosaiset
   
   
      Kantaja: Stéphane De Loecker (Bryssel, Belgia) (edustajat: asianajajat J. N. Louis ja N. de Montigny)
   
      Vastaaja: Euroopan ulkosuhdehallinto (EUH)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 10.10.2016 tehdyn päätöksen, jolla Euroopan ulkosuhdehallinto hylkäsi De Loeckerin Euroopan unionin henkilöstösääntöjen 12 a ja 24 artiklan nojalla tekemän avustuspyynnön
            
         
               —
            
            
               velvoittamaan Euroopan ulkosuhdehallinnon maksamaan kantajalle 250 000 euroa korvauksena kantajalle aiheutuneesta henkisestä kärsimyksestä
            
         
               —
            
            
               velvoittamaan Euroopan ulkosuhdehallinnon korvaamaan kantajan oikeudenkäyntikulut sekä vastaamaan omista oikeudenkäyntikuluistaan.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu SEUT 266 artiklan rikkomiseen siltä osin kuin vastaajan väitetään jättäneen huomiotta 10.10.2016 tekemässään päätöksessä, jolla se hylkäsi kantajan avustuspyynnön (jäljempänä riidanalainen päätös), virkamiestuomioistuimen 16.12.2015 antaman tuomion De Loecker v. EUH (F-34/15, EU:F:2015:153). Kantaja katsoo lisäksi, että vastaaja on jättänyt huomiotta menettelyn, jonka komission tutkinta- ja kurinpitoelin (IDOC) on ottanut käyttöön 14.2.2017 annetun tuomion Kerstens v. komissio (T-270/16 P, ei julkaistu, EU:T:2017:74) jälkeen.
            
         
               2)
            
            
               Toinen kanneperuste, joka perustuu siihen, että puolustautumisoikeuksia ja erityisesti Euroopan unionin perusoikeuskirjan 41 artiklassa vahvistettuja oikeutta tulla kuulluksi ja oikeutta tutustua asiakirjoihin on loukattu.